Kungiyar EU ta rubanya tallafi a aikin ′yan gudun hijira | Labarai | DW | 24.04.2015
Kungiyar EU ta rubanya tallafi a aikin 'yan gudun hijira
Gawarwaki 24 ne kawai aka gano cikin kimanin bakin haure 800 da suka rasu a tekun , a bala'in da hukumar kula da 'yan gudun hijira ta Majalisar Dinkin Duniya ta bayyana da cewa shi ne mafi muni.
Manyan shugabanni daga cikin kungiyar kasashen Turai
Kasashen Turai sun amince a jiya Alhamis a zaman taronsu na gaggawa a birnin Brussels na Belgium cewa, zasu rubanya kudade har sau uku na abinda zasu kashe a ayyukan ceto da sintirin dakarunsu cikin teku, dan dakile masu fasakaurin al'umma, idan ta kama har da amfani da karfin soji. Matakin da ke zuwa bayan mutuwar daruruwan bakin haure a cikin tekun Bahar Rum a karshen makon da ya gabata.
Gawarwaki 24 ne kawai aka gano cikin kimanin bakin haure 800 da suka rasu a tekun, a bala'in da hukumar kula da 'yan gudun hijira ta Majalisar Dinkin Duniya ta bayyana da cewa shi ne mafi muni cikin bala'oin da suka faru cikin tekun na Bahar Rum a tarihi na baya-bayannan.
A cewar Firaminisatan Italiya Matteo Renzi wanann mataki da kasashen na Turai suka dauka a jiya Alhamis na zama mai mahimanci cikin irin kokarin da kasashe za su yi na ganin an dakile halakar da baki masu burin zuwa Turai.
Muhimman kalmomi Majalisar Dinkin Duniya, Matteo Renzi, EU
Permalink https://p.dw.com/p/1FE8V